als_Latn dik_Latn sag_Latn
Asport- Andres Iniesta është rikthyer tashmë në Barcelonë pasi ka arritur të fitojë nga UEFA cmimin si lojtarin më të mirë europian të vitit dhe është shfaqur shumë i lumtur: “ Është e vështirë të arrihet një sukses i tillë duke qënë në garë me lojtarë të këtij niveli, për mua ishte një kënaqësi të isha në atë panel të madh, por nuk e prisja të fitoja ose nuk ishte një obsession i imi ai trofe”.
Menjëherë pasi ka arritur një trofe kaq prestigjos individual Iniesta ka marrë shumë telefonata, “ menjëherë pas përfundimit të ceremonisë jam telefonuar nga babai im, që nuk ka pasur mundësi të jetë këtu, falenderoj të gjithë për komplimentat e mëdha që më kanë dërguar”. Më pas të gjithë gazetarët e kanë pyetur katalanasin nëse pas këtij suksesi është komplimentuar nga rivali portugez Kristiano Ronaldo: “ Sigurisht, Ronaldo më ka përgëzuar për trofeun, ashtu si ai edhe shumë lojtarë të tjerë që ishin të pranishëm”. Vetëm prania në këtë ceremoni gala ka qënë një cmim i fituar për lojtarin e kombëtares spanjolle: “ Jam shumë i kënaqur për këtë vlerësim në lidhje me punën time dhe gëzohem që gjërat që kam treguar në fushën e lojës janë vlerësuar, ky është një tjetër motivacion i madh për mua që të vazhdoj të bëj më të mirën”. Më tej ai është ndalur te Superkupa spanjolle që është humbur nga Barcelona pasi janë mundur nga Real Madridi: “ Në Superkupë në pjesën e parë të ndeshjes së kthimit nuk kemi bërë më të mirën tonë, më pas në pjesën e dytë jemi përmirësuar por kjo nuk ka mjaftuar, por ky cmim që kam fituar është dicka e madhe dhe një motivim më shumë për të vazhduar të fitojë të tjerë trofe”.
Iniesta ndërkohë është vlerësuar maksimalisht nga trajneri spanjoll Vinsente Del Boske, që e njeh shumë mirë lojtarin: “ Jam shumë i kënaqur që ka fituar, Andres është ekzemplar”, ka thënë Del Boske në lidhje me cmimin e fituar nga lojtari përfaqësueses së tij. Shumë i kënaqur për këtë cmim të fituar nga Andres Iniesta është shfaqur edhe shoku i tij te Barcelona, dhe finalisti i këtij trofeu, argjentinasi Lionel Mesi. “ Jam shumë i lumtur që UEFA i ka dhënë Andres Iniestas këtë cmim, e meriton plotësisht dhe këtu nuk ka asnjë dyshim”. Fjalët e Lionel Mesit kanë qënë komplimetat e rradhës për lojtarin e Barcelonës, që është i dyti që fiton këtë trofe që është krijuar në vitin 2011 dhe një vit më parë është fituar nga vetë argjentinasi, duke treguar me këtë fakt se Barcelona është skuadra që të dërgon te këto cmime të mëdha, falë lojës dhe sukseseve të mëdha që kanë arritur blaugranat në këto vitet e fundit.
You must be logged in to post a comment Login
als_Latn als_Latn als_Latn eng_Latn